**Dodatok č. 2 k  Prevádzkovému poriadku Materskej školy Medzev Mariánske námestie č. 35 044 25 Medzev**

**z dôvodu prevencie nákazy COVID-19.**

Materská škola Medzev

Zriaďovateľ: Mesto Medzev

Vypracované: 24.08.2020

**Dispozičné usporiadanie zariadenia**

V materskej škole na **Mariánskom námestí sú v prevádzke 4** denné miestnosti**.**

**Počet detí**  I. denná miestnosť : 14

II. denná miestnosť : 19

III. denná miestnosť : 20

IV. denná miestnosť : 22

-------------------------

Spolu: 75 detí

Na elokovanom pracovisku materskej školy na **Kováčskej ulici č.123 sú v prevádzke 3** denné miestnosti**.**

**Počet detí**  V. denná miestnosť : 20

VI. denná miestnosť : 22

VII. denná miestnosť : 23

-------------------------

Spolu: 65 detí

**Organizácia prevádzky výchovno – vzdelávacieho zariadenia**

* Ranný filter: Materská škola vykonáva každodenný ranný zdravotný filter, ranné meranie teploty detí i zákonných zástupcov, dezinfekciu rúk všetkých osôb pri vstupe do budovy dezinfekčným prostriedkom. V prípade podozrenia na ochorenie (nielen na COVID – 19) dieťa nepreberie.
* O vykonaní ranného filtra sa vedie v **každej triede písomná evidencia.**
* Učiteľka je povinnádennodenne pri prijímaní dieťaťa do triedy zistiť prostredníctvom krátkeho rozhovoru so zákonným zástupcom a prehliadnutím dieťaťa, či zdravotný stav umožňuje jeho prijatie do triedy.
* Celkový **čas zdržiavania sa osôb sprevádzajúcich deti do a z materskej školy vo vonkajších a vnútorných priestoroch materskej školy sa obmedzuje na maximálne minimum.** Sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa. Zamestnanec materskej školy zabezpečuje organizáciu príchodu detí a sprevádzajúcich osôb tak, aby sa zamedzilo miešaniu skupín v šatni. Na Mariánskom námestí deti z I.; II. ; III. triedy sprevádzajúca osoba vstupuje do priestorov materskej školy postupne (najviac 4 dospelé osoby s deťmi a to podľa tried – aby sa nemiešali skupiny detí). Do IV. triedy v prístavbe materskej školy vstupujú do priestorov šatne postupne (najviac 2 dospelé osoby s deťmi).
* Na elokovanom pracovisku MŠ - bez vstupovania sprevádzajúcich osôb do šatne.
* Pred vstupom sa dodržiavajú vyznačené odstupy vo vnútorných a vonkajších priestoroch materskej školy. Do budovy na Mariánskom námestí sa vchádza jednou stranou schodišťa a odchádza druhou. Do areálu materskej školy sa vchádza bránkou a vychádza veľkou bránou.
* **Sprevádzajúca osoba zabezpečí umiestnenie rezervného rúška svojho dieťaťa do jeho skrinky v šatni. S rúškom na tvári vchádza dieťa do triedy, kde si ho odloží na určené miesto.**
* **Pri pobyte v interiéri a v exteriéri materskej školy (vo svojej skupine**) **deti nemusia nosiť rúška.**
* Dieťa si umyje ruky bežným spôsobom pod dohľadom sprevádzajúcej osoby alebo zamestnanca materskej školy, ktorý je v súlade s aktuálnymi hygienicko – epidemiologickými nariadeniami.
* **Nepedagogický zamestnanec** školy **nosí rúško** alebo ochranný štít tak, ako to ukladá aktuálne opatrenie Úradu verejného zdravotníctva SR.
* **Pedagogický zamestnanec a odborný zamestnanec (napr. asistent učiteľa alebo špeciálny pedagóg)** **má odporučené rúško alebo ochranný štít pri výkone výchovno-vzdelávacieho procesu nosiť**, v ostatných prípadoch nosí rúško alebo ochranný štít tak, ako to ukladá aktuálne opatrenie Úradu verejného zdravotníctva SR.
* V miestnosti, kde sa zdržujú osoby, je zabezpečené časté a intenzívne priame vetranie.
* Zákonný zástupca musí rešpektovať pravidlá **nenosenia hračiek** a iného materiálu alebo pomôcok z domáceho prostredia do materskej školy.
* Výchovno-vzdelávaciu činnosť zabezpečujú pedagogickí zamestnanci a odborní zamestnanci. Skupiny sa nebudú počas týždňa meniť a budú v nich rovnaké pedagogické zamestnankyne.
* Ostatné činnosti v materskej škole (stravovanie, upratovanie) zabezpečia nepedagogickí zamestnanci.
* **Priestory materskej školy, hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.**
* **Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia.**
* Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. **Odporúča sa nepoužívať textilné uteráky a vzduchové sušiče rúk.**
* Poháriky, zubné pasty a zubné kefky sa **nepoužívajú**.
* Pri prvom nástupe do práce všetci zamestnanci materskej školy vyplnia Zdravotný dotazník o zdravotnom stave pred opätovným nástupom do zamestnania (Príloha č.1) aj po neprítomnosti na pracovisku viac ako 3 dni.
* Zdravotný dotazník a vyhlásenie zamestnanca pred začiatkom školského roka 2020/2021 (Príloha č.2).

**Organizácia režimu dňa detí**

* **Prevádzka materskej školy bude – od 7.00 hod. do 16.00 hod..**
* **Rušia sa zberné triedy.**

**Organizácia výchovno-vzdelávacieho procesu**

* Vytvorená skupina sa nebude meniť, aj keď počet detí klesne, nebude dochádzať k migrácií detí medzi jednotlivými skupinami. Riaditeľ materskej školy zváži v prípade nízkych počtov detí zmenu skupiny. K zmene môže prísť až v nasledujúcom týždni po dosiahnutí nízkeho počtu detí (napr. skupina A sa v stredu zmenší na 4 deti, skupina B na 5 detí, v pondelok - nasledujúci týždeň sa tieto skupiny spoja).
* Doporučuje sa, aby sa deti vzdelávali a hrali v menších oddelených skupinkách.
* Materská škola organizuje podujatia v súlade s aktuálnymi pokynmi ÚVZ SR.
* Materská škola sa v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole.
* **Zvýšenú pozornosť je potrebné venovať rozvíjaniu a upevňovanie hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy**.

**Denný poriadok v materskej škole na Mariánskom námestí:**

Rámcovo stanovený čas **od 7,00 hod. – do 9,10 hod.**

* schádzanie detí,
* hry a  činnosti podľa výberu detí,
* zdravotné, pohybové a relaxačné cvičenia,

Pevne stanovený čas **od 8,25 hod – do 9,20 hod**

* činnosti zabezpečujúce životosprávu (osobná hygiena, stravovanie – desiata, stolovanie),

Rámcovo stanovený čas **od 8,50 hod. – do 12,10 hod.**

* dopoludňajšie cielené vzdelávacie aktivity,
* pohybové a relaxačné cvičenia,
* pobyt vonku,

Pevne stanovený čas **od 11,25 hod. – do 12,30 hod.**

* činnosti zabezpečujúce životosprávu (osobná hygiena, stravovanie – obed, stolovanie),

Rámcovo stanovený čas **od 11,50 hod. – do 14,20 hod.**

* činnosti zabezpečujúce životosprávu (osobná hygiena),
* odpočinok,
* pohybové a relaxačné cvičenia,

Pevne stanovený čas **od 14,20 hod. – do 15,00 hod.**

* činnosti zabezpečujúce životosprávu (osobná hygiena, stravovanie – olovrant, stolovanie),

Rámcovo stanovený čas **od 15,00 hod. – do 16,00 hod.**

* popoludňajšie cielené vzdelávacie aktivity,
* pobyt vonku,

**Opatrenia na predchádzanie vzniku a šírenia akútnych a prenosných ochorení**

* Zákonný zástupca predkladá pri prvom nástupe dieťaťa do materskej školy alebo po každom prerušení dochádzky v trvaní viac ako tri dni písomné vyhlásenie zákonného zástupcu o bezinfekčnosti (Príloha č. 3).
* Zákonný zástupca pred začiatkom nového školského roka 2020/2021 vyplní Zdravotný dotazník (Príloha č. 4).
* Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.
* Smetné koše sú bez vrchných uzáverov, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.)
* Po dohode so zákonnými zástupcami sa zabezpečí, aby deti, s cieľom ochrany pred komunitným šírením ochorenia COVID – 19 v materskej škole, prichádzali a odchádzali len s jednou osobou s ktorou dieťa žije v spoločnej domácnosti, alebo zákonným zástupcom splnomocnenou osobou. V prípade, ak bude touto osobou súrodenec, musí byť starší ako 10 rokov.

**Podmienky pohybovej aktivity**

V závislosti od poveternostných podmienok sa prevažná väčšina aktivít s deťmi a pre deti organizuje v exteriéri, či už v areáli materskej školy, alebo mimo neho, podľa podmienok materskej školy.

* Areál školských dvorov (na Mariánskom námestí a elokovanom pracovisku) je po dohode s učiteľkami rozdelený na časti, aby každá skupina mala svoj priestor na hru a nemiešali sa.
* **Pri vychádzke deti aj učiteľky nosia rúška.**

**Zabezpečenie stravovania**

* Školské stravovanie sa zabezpečuje v bežnej podobe.
* Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu.
* V prístavbe materskej školy na Mariánskom námestí sa stravovanie uskutočňuje v miestnosti, kde sa skupina zdržuje počas dňa.
* V jedálni materskej školy na Mariánskom námestí sa uskutočňuje stravovanie tak, aby sa skupiny detí nestretli a nepremiešavali ( skupiny sa striedajú po 15-20 minútach).
* Jedlo v materskej škole na elokovanom pracovisku Kováčska sa deťom podáva v jedálni a herni.
* Stravu vydáva personál spolu s čistým príborom. Deti si sami jedlo a pitie nedokladajú a neberú si ani príbory.
* Pri príprave jedál a pri vydávaní sa dodržiavajú bežné hygienické pravidlá.
* Školská jedáleň má vypracovaný dodatok k prevádzkovému poriadku v súvislosti s COVID -19.

***Organizácia pri podávaní jedla***

**Jedlo v Materskej škole na Mariánskom námestí sa deťom podáva v jedálni v troch etapách:**

Deti I.. triedy**: desiata 8,25 hod. obed 11,25hod olovrant od 14,50hod.**

Deti II. triedy**: desiata 8,50 hod. obed 11,50 hod olovrant od 14,35hod.**

Deti III. triedy**: desiata 9,10 hod obed 12,10 hod olovrant od 14,20hod.**

**Jedlo v prístavbe sa deťom podáva v dennej miestnosti:**

Deti IV. triedy**: desiata 9,00 hod. obed 12,00 hod. olovrant od 14,30 hod..**

**Jedlo v materskej škole na elokovanom pracovisku Kováčska sa deťom podáva v jedálni a herni.**

Deti V. triedy**: jedáleň desiata 8.40 hod. obed 11.40 hod. olovrant 14.30 hod..**

Deti VI. triedy**: jedáleň desiata 9.00 hod. obed 12.00 hod. olovrant 14.45 hod..**

Deti VII. triedy**: herňa desiata 8.50 hod. obed 11.50 hod. olovrant 14.40 hod..**

**Čistota a údržba priestorov predškolského zariadenia**

* Previedlo sa dôkladné čistenie priestorov materskej školy, dezinfekcia priestorov a hračiek.
* Zabezpečilo sa dostatočné množstvo dezinfekčných prostriedkov pre osobnú hygienu a dezinfekciu, ako aj osobné ochranné prostriedky. Pre prevádzku materskej školy sa zabezpečili tri bezdotykové teplomery. Zásobníky na papierové utierky do umyvární vrátané papierových utierok.
* Zabezpečilo sa dostatočné množstvo dezinfekčných prostriedkov, potrebných pre zabezpečenie stanovených hygienicko-epidemiologických podmienok vo všetkých priestoroch materskej školy a v exteriéri materskej školy.

**Frekvencia upratovania - Sanitačný poriadok**

Priestory zariadenia a jeho okolie sú udržiavané v čistote a sú upratované. Čistotu priestorov, umývadiel, WC, chodieb, stien, dverí zabezpečuje upratovačka podľa harmonogramu upratovania a náplne práce.

Pomôcky na upratovanie sú uložené v upratovacej komore s výlevkou. Čistiace a dezinfekčné prípravky sú uložené v uzamknutej skrinke.

**Hygienický režim:**

Denne sa vysávajú koberce.

PODLAHY

* Každodenne sa trikrát zmýva podlaha vo všetkých miestnostiach s teplou vodou o teplote 40°C s pridaním dezinfekčného prostriedku. Po zmývaní sa podlaha vyutieranie do sucha.

DVERE

* Umývajú sa každý deň teplou vodou o teplote 40°C s pridaním dezinfekčného prostriedku.

KĽÚČKY, VYPÍNAČE, ZÁBRADLIA

* Sa dezinfikujú **najmenej** 5x denne.

WC

* Dosky sa dezinfikujú **po každom** použití. Umývajú sa teplou vodou do ktorej s pridáva dezinfekčný prostriedok. Po prevádzke sa denne dezinfikuje s teplou vodou do ktorej sa pridáva dezinfekčný prípravok, nechá sa pôsobiť 30 min. a potom sa opláchne. Záchodové misy sa čistia kefou na tie účely.

UMÝVADLA

* Umývajú sa priebežne počas dňa teplou vodou do ktorej sa pridáva dezinfekčný prostriedok.

VODOVODNÉ BATÉRIE

* Umývajú sa priebežne počas celého dňa teplou vodou s pridaním dezinfekčného prostriedku. Každý deň sa dezinfikuje dezinfekčným prípravkom, ktorý sa nechá pôsobiť 30 min. a potom sa opláchne.

OBKLADAČKY

* Umývajú sa denne teplou vodou s pridaním dezinfekčného prostriedku.

ZRKADLÁ

* Čistia sa denne Okennou.

OKNÁ

* Umývajú sa podľa potreby najmenej 4x do roka teplou vodou s pridaním saponátu.

STOLY – NÁBYTOK

* Umývajú sa denne niekoľko krát teplou vodou s pridaním dezinfekčného prostriedku.

OHRIEVACIE TELESÁ

* Pretierajú sa vlhkou handrou podľa potreby.

HRAČKY

* Každý týždeň sa umývajú teplou vodou 40°C s pridaním dezinfekčného prostriedku. Podľa druhu a potreby aj denne. **Plyšové hračky** sú dočasne z triedy odložené.

KOŠE NA SMETIE

* Dezinfikujú sa každý deň s pridaním dezinfekčného prostriedku.

Mechanická očista priestorov materskej školy je vykonávaná vysávaním, prípadne pozametaním daných priestorov. Následne sa vykoná umytie podlahy na vlhko s použitím dezinfekčných prostriedkov na báze chlóru.

V zariadeniach na osobnú hygienu sa dezinfekcia vykonáva denne. Na dezinfekciu zariadení sa používajú chemické dezinfekčné látky na báze chlóru, ich príprava a aplikácia sa vykonáva podľa návodu výrobcu a dodržania doby expozície. Dezinfekcia sa vykonáva vždy po dôkladnom mechanickom očistení na vlhko. Za dodržiavanie čistoty podľa harmonogramu zodpovedá upratovačka.

**Skladovanie posteľnej bielizne a manipulácie s ňou, vrátane jej výmeny**

* Výmena posteľnej bielizne a pyžamiek prostredníctvom rodičov sa vykonáva v  týždňových intervaloch.

**Pokyny pre**  **návštevníkov**

* Do šatne pre deti majú prístup rodičia, alebo nimi splnomocnené osoby. Pohyb cudzích osôb v zariadení **je prísne zakázaný**.

**Plán opatrení pre prípad mimoriadnych udalostí a havárií**

Materská škola sa bude riadiť: **Organizáciou a podmienkami výchovy a vzdelávania v materských školách pre školský rok 2020/2021a jej troma fázami.**

Výskyt hromadného prenosného ochorenia

**Pri podozrení na COVID - 19**

* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov materskej školy.
* Ak dieťa v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 materská škola informuje príslušný RÚVZ tak, ako je to v prípade iných infekčných ochorení.
* Škola si pre účely izolácie dieťaťa u ktorého sa vyskytnú príznaky ochorenia COVID-19, prípadne iného prenosného ochorenia počas vyučovania vyčlenila na Mariánskom námestí dennú miestnosť učiteliek v prístavbe materskej školy, a na Kováčskej ulici priestor šatne na prízemí. Miestnosti budú štandardne slúžiť aj na iné účely, ak však bude do nich umiestnené dieťa s príznakmi ochorenia COVID 19 alebo iného prenosného ochorenia, následne po opustení miestnosti dieťaťom sa dôkladne vydezinfikujú (podľa usmernenia Úradu verejného zdravotníctva a vyvetraná).
* Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa z materskej školy vylúčené.
* Ak sa u zamestnanca materskej školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška.
* Dochádzka do materskej školy sa umožní len deťom z rodín, ktoré nie sú v karanténe. V prípade, že u dieťaťa je podozrenie alebo potvrdené ochorenie na COVID\_19, zákonný zástupca bezodkladne o tejto situácii informuje príslušného vyučujúceho a riaditeľa školy.
* **V prípade podozrivého dieťaťa alebo pracovníka sa riadi škola usmerneniami z Oranžovej fázy dokumentu: Organizácia a podmienky výchovy a vzdelávania v materských školách pre školský rok 2020/2021a jej tri fázy.**
* Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.

Ak niektorý zo zamestnancov **zo subjektívnych dôvodov** (obava z nákazy, nepodložená klinickými príznakmi) odmieta vykonávať pracovnú činnosť osobne a na pracovisku, zamestnávateľ môže: sa dohodnúť so zamestnancom na čerpaní dovolenky ( § 111 ods. 1 Zákonníka práce) alebo ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

**V prípade potvrdenia ochorenia** riaditeľka materskej školy ihneď hlási túto skutočnosť príslušnému regionálnemu úradu verejného zdravotníctva v Košiciach a materská škola bude postupovať podľa usmernenia príslušného RÚVZ, aby sa zamedzilo šírenia ochorenia.

**Príloha č.1**

**Materská škola Medzev**

**Zdravotný dotazník pre zamestnancov pred opätovným nástupom do zamestnania**

(Ochorenie COVID – 19 spôsobené koronavírusom SARS-CoV-2)

|  |  |
| --- | --- |
| **Meno a priezvisko:** |  |
| **Dátum narodenia:** |  |

**Dôvod použitia tohto dotazníka:**

Dotazník je dôležitý z hľadiska monitorovania zdravia zamestnancov, ktorí sa vracajú späť do zamestnania po neprítomnosti na pracovisku trvajúcej viac ako 3 dni počas trvania pandémie Covid-19, resp. koronavírusom SARS-CoV-2. Je dôležité, aby pracovisko bolo bezpečným miestom na prácu pre všetkých zamestnancov aj v súlade s §5, Zákona č.124/2006 Z.z..

**Dotazník vypĺňa každý zamestnanec pred vstupom do zamestnania.**

|  |  |
| --- | --- |
| **Prehlasujem, že nemám zvýšenú teplotu nad 37 °C (po nameraní zvýšenej teploty do 37,5 °C, odporúčame opätovne zmerať teplotu po 5 minútach)\*:** | |
| **ÁNO** | **NIE** |
| **Prehlasujem, že nepociťujem škriabanie v hrdle (bolesť hrdla) \*:** | |
| **ÁNO** | **NIE** |
| **Prehlasujem, že nepociťujem bolesť hlavy\*:** | |
| **ÁNO** | **NIE** |
| **Prehlasujem, že nepociťujem ťažkosti s dýchaním \*:** | |
| **ÁNO** | **NIE** |
| **Prehlasujem, že nemám kašeľ\*:** | |
| **ÁNO** | **NIE** |
| **Prehlasujem, že nepociťujem neobvyklú únavu\*:** | |
| **ÁNO** | **NIE** |

Ak sa u zamestnanca vyskytne niektorý z vyššie uvedených príznakov (na otázku odpovedá – nie), neodkladne o tom informuje svojho nadriadeného. Odporúčame ihneď poslať zamestnanca z práce domov.

Následne zamestnanec telefonicky alebo e-mailom kontaktuje svojho všeobecného lekára, ktorý určí podľa zdravotných ťažkostí a anamnézy ďalší postup. Takto postupuje zamestnanec aj v prípade, že sa u neho vyskytnú ťažkosti v domácom prostredí. Zamestnanec bude následne informovať zamestnávateľa o tom, či má na daný alebo nasledujúci deň celodennú domácu liečbu, prípadne či je PN alebo na základe konzultácie so všeobecným lekárom a opakovaného merania teploty doma môže na druhý deň nastúpiť do práce.

V prípade výskytu uvedených príznakov v priebehu nasledujúcich dní (do nasledujúceho vyplnenia dotazníka zamestnancom) je postup rovnaký.

**Dátum: ...........................................**

**podpis zamestnanca**

Tento zdravotný dotazník vypĺňa zamestnanec a bude v platnosti (používaný) do doby skončenia pandémie koronavírusom SARS CoV- 2 a ochorenia COVID – 19. Bude archivovaný podľa platných právnych predpisov GDPR.

**Príloha č.2**

**Materská škola Medzev**

**Zdravotný dotazník a vyhlásenie zamestnanca**

**pred začiatkom nového šk. roka 2020/2021**

(Ochorenie COVID – 19 spôsobené koronavírusom SARS-CoV-2)

|  |  |
| --- | --- |
| Meno a priezvisko zamestnanca: |  |
| Adresa: |  |
| Telefón: |  |

**Dôvod použitia tohto dotazníka:**

Dotazník je dôležitý z hľadiska monitorovania zdravia zamestnanca, v súvislosti so začiatkom školského roka 2020/2021 počas trvania pandémie Covid-19, resp. koronavírusom SARS-CoV-2. Je dôležité, aby školy a školské zariadenie boli bezpečným miestom pre zamestnanca v pracovnom procese.

**Dotazník vypĺňa každý zamestnanec**

|  |  |
| --- | --- |
| **Prehlasujem, že som cestoval v termíne od 17. 8. do 31. 8. 2020 mimo Slovenskej republiky:** | |
| **ÁNO** | **NIE** |
| **Prehlasujem, že som sa zúčastnil/a hromadného podujatia\* v termíne od 17. 8. do 31. 8. 2020:** | |
| **ÁNO** | **NIE** |

*V prípade, že ste na niektorú z hore uvedených otázok odpovedali „ÁNO,“ ste povinný sledovať Váš zdravotný stav, zdravotný stav osôb žijúcich v spoločnej domácnosti a iných blízkych osôb, s ktorými ste v častom kontakte.*

*V prípade výskytu príznakov (nádcha, kašeľ, telesná teplota nad 37 °C, strata čuchu a chuti, hnačka, bolesti hlavy) u Vás alebo osôb žijúcich v spoločnej domácnosti a iných blízkych osôb ste povinný bezodkladne kontaktovať lekára všeobecnej starostlivosti (VLD) a postupovať v zmysle jeho odporúčaní a nenavštevovať školské zariadenie do doby určenej príslušným lekárom.*

Ďalej vyhlasujem, že neprejavujem príznaky akútneho ochorenia, že mi Regionálny úrad verejného zdravotníctva Slovenskej republiky ani lekár všeobecnej zdravotnej starostlivosti nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by som ja, moja rodina alebo iné osoby, ktoré so mnou žijú spoločne v domácnosti, ako aj iné blízke osoby, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami).

|  |  |
| --- | --- |
| Podpis zamestnanca: |  |

**Príloha č. 3**

**Materská škola Medzev**

**Vyhlásenie zákonného zástupcu o bezinfekčnosti**

Vyhlasujem, že dieťa ........................................................................., bytom v  ..................................................................................., neprejavuje príznaky akútneho ochorenia (telesná teplota nad 37,5 °C alebo triaška, malátnosť, neprimeraná únava, začervenané, zapálené oči s výtokom, upchatý nos so sťaženým dýchaním nosom, hustý skalený, zafarbený (žltý, zelený) výtok z nosa (nádcha), bolesť uší, výtok z uší, oslabený sluch, suchý dusivý kašeľ, vlhký produktívny kašeľ, vracanie, riedka stolica niekoľkokrát denne, novovzniknuté začervenanie kože, vyrážky, chrasty a pod. na koži), že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami).

V ................................. dňa ...................

|  |  |
| --- | --- |
| Meno a priezvisko zákonného zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |

V ................................. dňa ...................

|  |  |
| --- | --- |
| Meno a priezvisko zákonného zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |

**Príloha č. 4**

**Materská škola Medzev**

**Zdravotný dotazník a vyhlásenie zákonného zástupcu dieťaťa**

**pred začiatkom nového šk. roka 2020/2021**

(Ochorenie COVID – 19 spôsobené koronavírusom SARS-CoV-2)

|  |  |
| --- | --- |
| Meno a priezvisko zákonného zástupcu: |  |
| Meno dieťaťa: |  |
| Adresa zákonného zástupcu: |  |
| Telefón zákonného zástupcu: |  |

**Dôvod použitia tohto dotazníka:**

Dotazník je dôležitý z hľadiska monitorovania zdravia dieťaťa, v súvislosti so začiatkom školského roka 2020/2021 počas trvania pandémie Covid-19, resp. koronavírusom SARS-CoV-2. Je dôležité, aby školy a školské zariadenie boli bezpečným miestom pre dieťa v procese vzdelávania a výchovy.

**Dotazník vypĺňa každý zákonný zástupca dieťaťa:**

|  |  |
| --- | --- |
| **Prehlasujem, že dieťa vycestovalo v termíne od 17. 8. do 31. 8. 2020 mimo Slovenskej republiky:** | |
| **ÁNO** | **NIE** |
| **Prehlasujem, že dieťa sa zúčastnilo hromadného podujatia\* v termíne od 17. 8. do 31. 8. 2020:** | |
| **ÁNO** | **NIE** |

*V prípade, že ste na niektorú z hore uvedených otázok odpovedali „ÁNO,“ ste povinný sledovať zdravotný stav dieťaťa a osôb žijúcich v spoločnej domácnosti a iných blízkych osôb, s ktorými je dieťa v častom kontakte.*

*V prípade výskytu príznakov (nádcha, kašeľ, telesná teplota nad 37 °C, strata čuchu a chuti, hnačka, bolesti hlavy) u dieťaťa alebo osôb žijúcich v spoločnej domácnosti a iných blízkych osôb ste povinný bezodkladne kontaktovať lekára všeobecnej starostlivosti (VLD a VLDD) a postupovať v zmysle jeho odporúčaní. Dieťa nenavštevuje školu/školské zariadenie do doby určenej príslušným lekárom.*

Ďalej vyhlasujem, že dieťa neprejavuje príznaky akútneho ochorenia, že Regionálny úrad verejného zdravotníctva Slovenskej republiky ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, ako aj iné blízke osoby, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami).

|  |  |
| --- | --- |
| Podpis zákonného zástupcu: |  |

Tento dokument sa vzťahuje na základné prevádzkové podmienky materskej školy a jej elokovaného pracoviska po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.

Platnosť Dodatku č.2 k Prevádzkovému poriadku je od 01.09.2020 po dobu trvania potreby dodržiavania epidemiologických opatrení

.

Vydáva ho IrenaSedláková, riaditeľka materskej školy.

Materská škola Medzev Mariánske námestie č.35 s elokovaným pracoviskom Kováčska č.123.

**P r e h l á s e n i e:**

Prehlasujem, že som bola dňa 26.08.2020 na prevádzkovej porade oboznámená s Dodatkom č.2 k Prevádzkovému poriadku Materskej školy Medzev a súhlasím s ním. Úlohy, ktoré z neho vyplývajú budem zodpovedne plniť.

1. Berecová Erika...................................................................
2. Brőstlová Adriana.............................................................
3. Brősztlová Petra.................................................................
4. Bučková Soňa.....................................................................
5. Gabošová Gabriela.............................................................
6. Gazdová Ingrid.................................................................
7. Hanigovská Iveta..............................................................
8. Hospodárová Zuzana.......................................................
9. Hreháčová Beata..............................................................
10. Imlingová Zuzana...............................................................
11. Konopeusová Henrieta.......................................................
12. Krauszová Iveta...............................................................
13. Langová Gabriela.............................................................
14. Ing. Meisterová Mária.......................................................
15. Nižniková Monika.............................................................
16. Raisová Martina................................................................
17. Schmotzerová Iveta............................................................
18. Schűrgerová Miloslava.....................................................
19. Szilágyiová Silvia.............................................................
20. Hambálek Marián.............................................................
21. Salašovičová Dana.............................................................
22. PaedDr.Sopková Anna.......................................................
23. Bradová Miriam.................................................................
24. riaditeľka školy Sedláková Irena........................................
25. zástupca riad. školy Kolibárová Ružena..........................
26. ............................................................................................